Document ID: 32013D0636

KOMISIJAS ĪSTENOŠANAS LĒMUMS
(2013. gada 31. oktobris),
ar ko attiecībā uz piemērošanas termiņu groza Lēmumu 2008/866/EK par neatliekamajiem pasākumiem, ar ko pārtrauc lietošanai pārtikā paredzētu konkrētu gliemeņu importu no Peru
(izziņots ar dokumenta numuru C(2013) 7162)
(Dokuments attiecas uz EEZ)
(2013/636/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 53. panta 1. punkta b) apakšpunkta i) punktu,
tā kā:
(1)
Regulā (EK) Nr. 178/2002 noteikti vispārīgi principi, kas Savienības un valstu līmenī reglamentē pārtiku un barību kopumā, un jo īpaši pārtikas un barības nekaitīgumu. Tajā paredzēti ārkārtas pasākumi gadījumos, ja ir acīmredzams, ka pārtika vai barība, kura importēta no kādas trešās valsts, var radīt nopietnu risku cilvēku veselībai, dzīvnieku veselībai vai videi un ka šo risku nevar apmierinoši novērst ar attiecīgās(-o) dalībvalsts(-u) veiktajiem pasākumiem.
(2)
Komisijas 2008. gada 12. novembra Lēmumu 2008/866/EK par neatliekamajiem pasākumiem, ar ko pārtrauc lietošanai pārtikā paredzētu konkrētu gliemeņu importu no Peru (2), pieņēma pēc A hepatīta uzliesmojuma cilvēkiem, kuri bija pārtikā lietojuši ar A hepatīta vīrusu (HAV) inficētas gliemenes, kas importētas no Peru. Sākotnēji lēmums tika piemērots līdz 2009. gada 31. martam, taču ar Komisijas 2012. gada 23. novembra Īstenošanas lēmumu 2012/729/ES, ar ko attiecībā uz piemērošanas termiņu groza Lēmumu 2008/866/EK par neatliekamajiem pasākumiem, ar ko pārtrauc lietošanai pārtikā paredzētu konkrētu gliemeņu importu no Peru (3), šis piemērošanas termiņš tika pagarināts līdz 2013. gada 30. novembrim.
(3)
Peru kompetentā iestāde iesniedza papildu informāciju par korektīvajiem pasākumiem, kas īstenoti, lai novērstu trūkumus, kuri konstatēti konkrētu gliemeņu kontroles sistēmā. Tomēr joprojām ir vairāki neatrisināti jautājumi. Piemēram, uzraudzības programmu rezultātos par iepriekšējo gadu nav iekļauta Donax gliemeņu (Donax spp.), kuras atzina par slimības uzliesmojuma izraisītājām, kontrole. Tāpēc nevar secināt, ka Peru kompetentās iestādes sniegtās garantijas patlaban ir pietiekamas, lai atceltu ārkārtas pasākumus.
(4)
Tāpēc attiecīgi būtu jāgroza Lēmuma 2008/866/EK piemērošanas termiņš.
(5)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2008/866/EK 5. pantā datumu “2013. gada 30. novembrim” aizstāj ar datumu “2014. gada 30. novembrim”.
2. pants
Šis lēmums ir adresēts dalībvalstīm.
Briselē, 2013. gada 31. oktobrī

Labels: 3
0
18
6